
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ίδρυση Α.Ε. Διαχειρίσεως Αμοιβαίων Κεφαλαίων με την επωνυμία 
«Α.Τ.Ε. Α.Ε.Δ.Α.Κ.». 1 

Παροχή άδειας για την κατ’ εξαίρεση εισαγωγή του ομολογιακού 
δανείου της εταιρείας «ΕΛΛΗΝΙΚΗ ΕΤΑΙΡΕΙΑ ΜΠΙΣΚΟΤΩΝ 
Α.Ε.» στο Χρηματιστήριο Αξιών Αθηνών. 2 

Υπαγωγή του τακτικού προσωπικού της εκκλησίας της Ελλάδος 
στις διατάξεις του άρθρου 11 του Ν. Δ/τος 4277/62 και στην 
ασφάλιση 1ΚΑ - ΕΤΕΑΜ. 3 

Αύξηση του ποσού της βασικής μηνιαίας σύνταξης λόγω γήρατος 
και αναπηρίας των δικαιούχων ασφαλισμένων του ΤΣΑ και των 
κατωτάτων ορίων των συντάξεων του ίδιου Ταμείου. 4 

Αναπροσαρμογή των παρεχομένων συντάξεων του Ταμείου Επικου¬ 
ρικής Ασφάλισης Πρόνοιας και Κοινής Διανομής Πωλητών Βεν¬ 
ζίνης Αθηνών - Πειραιώς και Περιχώρων. 5 

Χαρακτηρισμός ως ιστορικού τόπου της νησίδας Λαζαρέτο στην 
Κέρκυρα. 6 

Χαρακτηρισμός ως ιστορικού διατηρητέου μνημείου του παλαιού 
Σχολείου της Κοινότητας Λυσσαρέας Ν. Αρκαδίας.7 

Προσωρινή αναστολή λειτουργίας του Αστυνομικού Σταθμού Πύρ¬ 
γου του Αστυνομικού Τμήματος Πυθαγορείου της Αστυνομικής 
Διεύθυνσης Σάμου. 8 

Ειδικός Κανονισμός Λιμένα Πειραιά αριθ. 175 «περί μέτρων τήρη¬ 
σης ωρών κοινής ησυχίας στην περιοχή Κεντρικού Λιμεναρχείου 
Πειραιά». 9 

Συγκρότηση Λιμενικής Επιτροπήν Πατρών.10 

Διάλυση του Συνδέσμου Καθαριότη.ας και βοθρολυμμάτων Ακρά- 
τας. Πλατάνου, Παραλίας Πλατάνου Ν. Αχαΐας.11 

Μεταβίβαση οικοπέδων κατά κυριότητα στην Κοινότητα Άνω Κα¬ 
μήλας Ν. Σερρών.12 

Μεταβίβαση κυριότητας διαθεσίμων οικοπέδων στην Κοινότητα 
Μαυροθαλάσσης Ν. Σερρών.13 

Σύσταση στο Δήμο Γαλαξιδίου Ν. Φωκίδας ίδιου νομικού προσώπου 
με το όνομα «Ωδείο Γαλαξιδίου».14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Ε.Κ. 60 (1) 

ΑΠΟΦΑΣΗ 

Της 103ης/31.3.1992 Συνεδρίασης της Επιτροπής Κεφαλαιοαγο- 

* ράς 

Ίδρυση Α.Ε. Διαχειρίσεως Αμοιβαίων Κεφαλαίων με την επωνυμία 
«Α.Τ.Ε. Α.Ε.Δ.Α.Κ.». 

Η ΕΠΙΤΡΟΠΗ ΚΕΦΑΛΑΙΟΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαροφυλακίου, Αμοι¬ 
βαία Κεφάλαια, διατάξεις εκσυγχρονισμού και εξυγιάνσεως της Κεφα¬ 
λαιαγοράς και άλλες διατάξεις». 

2. Την από 3.3.92 αίτηση της Α.Τ.Ε. Α.Ε. για την έγκριση ίδρυσης 
από μέρους της Ανώνυμης Εταιρείας Διαχειρίσεως Αμοιβαίων Κεφα¬ 
λαίων. 

3. Το ερωτηματολόγιο το οποίο υπέβαλε συμπληρωμένο η υπό σύ¬ 
σταση εταιρεία. 

4. Την εισήγηση του Παν. Κυριακόπουλου, αποφασίζει ομόφωνα: 

Παρέχει την άδεια για την ίδρυση της «Α.Τ.Ε. - Ανώνυμη Εταιρεία 
Διαχειρίσεως Αμοιβαίων Κεφαλαίων» με αρχικό μετοχικό κεφάλαιο 
100.000.000 δρχ. 

Σκοπός της Εταιρείας είναι η διαχείριση Αμοιβαίων Κεφαλαίων σύμ¬ 
φωνα με τις διατάξεις του Ν. 1969/91. 

Το Πρώτο Διοικητικό Συμβούλιο της Εταιρείας θα συγκροτηθεί από 
τους: 

1. Κεφαλογιάννη Εμμανουήλ 

2. Σκαραμαγκά Ανδρέα 

3. Καλόσακα Ανδρέα 

4. Γυφτόπουλο Ευάγγελο 

5. Δεδούση Αθανάσιο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 31 Μαρτίου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

Αριθ. Ε.Κ. 92 (2) 

ΑΠΟΦΑΣΗ 

Της 105ης/14.4.1992 Συνεδρίασης της Επιτροπής Κεφαλαιοαγο- 

ράς 

Παροχή άδειας για την κατ’ εξαίρεση εισαγωγή του ομολογιακού δα¬ 
νείου της εταιρείας «ΕΛΛΗΝΙΚΗ ΕΤΑΙΡΕΙΑ ΜΠΙΣΚΟΤΩΝ Α.Ε.» 
στο Χρηματιστήριο Αξιών Αθηνών. 

Η ΕΠΙΤΡΟΠΗ ΚΕΦΑΛΑΙΟΑΓΟΡΑΣ 
Αφού έλαβε υπόψη: 

1. Τις διατάξεις του Κ.Ν. 2190/20 «Περί Ανωνύμων Εταιρειών» 
όπως τροποποιήθηκε, συμπληρώθηκε και ισχύει σήμερα. 

2. Το Άρθρο 3 παρ. 3 του Π.Δ. 350/85 «Περί καθορισμού των 
Προϋποθέσεων εισαγωγής κινητών αξιών στο Χρηματιστήριο Αξιών 
Αθηνών». 

3. Το Απόσπασμα Πρακτικού της από 2.4.1992 Συνεδριάσεως του 
Δ.Σ. του Χ.Α.Α. για την έγκριση της κατ’ εξαίρεση εισαγωγής του Ομο¬ 
λογιακού Δανείου της Εταιρείας στο Χρηματιστήριο Αξιών Αθηνών. 

4. Την από 8.4.1992 αίτηση της εταιρείας «ΕΛΛΗΝΙΚΗ ΕΤΑΙ¬ 
ΡΕΙΑ ΜΠΙΣΚΟΤΩΝ Α.Β.Ε.Ε.» και το εγκεκριμένο από το Δ.Σ. του 
Χ.Α.Α. Ενημερωτικό Δελτίο. 

5. Την εισήγηση του Προέδρου του Χρηματιστηρίου Νικ. Νιάρχου, 
αποφασίζει ομόφωνα: 

Παρέχει την άδεια για την κατ’ εξαίρεση εισαγωγή του πενταετούς 
διάρκειας Ομολογιακού Δανείου της ΑΒΕΕ «ΕΛΛΗΝΙΚΗ ΕΤΑΙΡΕΙΑ 
ΜΠΙΣΚΟΤΩΝ» στο Χρηματιστήριο Αξιών Αθηνών συνολικού ύψους 
340.000.000 δρχ. με την έκδοση 340 ομολογιών ονομαστικής αξίας 
1.000.000 δρχ. η κάθε μια και τιμής διάθεσης στο άρτιο. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 14 Μαρτίου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

Αριθ. Φ16/586 (3) 

Υπαγωγή του τακτικού προσωπικού της εκκλησίας της Ελλάδος στις 
διατάξεις του άρθρου 11 του Ν. Δ/τος 4277/62 και στην ασφάλιση 
ΙΚΑ - ΕΤΕΑΜ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 παρ. 1 του Ν. 1654/1986 «Υπαγωγή 
του τακτικού προσωπικού των νομικών προσώπων δημοσίου δικαίου 
στις διατάξεις του άρθρου 11 του Ν.Δ. 4277/62 και άλλες διατάξεις». 

2. Την Φ21/348/6.3.1991 κοινή απόφαση της Υπουργού Υγείας, 
Πρόνοιας και Κοινωνικών Ασφαλίσεων και Εθνικής Παιδείας και Θρη¬ 
σκευμάτων (ΦΕΚ 234/18.4.1991). 

3. Το 969/358/6.3.1992 έγγραφο της Ιεράς Συνόδου της Εκκλη¬ 
σίας της Ελλάδος. 

4. Την Υ. 1540/18.9.1991 απόφαση του Πρωθυπουργού και 
Υπουργού Υγείας Πρόνοιας και Κοιν. Ασφαλίσεων «Ανάθεση αρμοδιο¬ 
τήτων στον Υφυπουργό Υγείας, Πρόνοιας και Κοιν. Ασφαλίσεων, Δημ. 
Σιούφα (ΦΕΚ 754 Β), αποφασίζουμε: 

1. Η Φ. 21/348/6.3.1991 κοινή απόφαση της Υπουργού Υγείας, 
Πρόνοιας και Κοιν. Ασφαλίσεων και του Υπουργού Εθνικής Παιδείας 
και Θρησκευμάτων αντικαθίσταται ως εξής: 

Το τακτικό προσωπικό της Εκκλησίας της Ελλάδος το οποίο ασφαλί¬ 
ζεται στον Κλάδο Συντάξεων του Ιδρύματος Κοιν. Ασφαλίσεων (ΙΚΑ), 
υπάγεται στις διατάξεις του άρθρου 11 του Ν.Δ. 4277/62 (ΦΕΚ 191 
Α') και στην ασφάλιση του Ειδικού Ταμείου Επικουρικής Ασφάλισης Μι¬ 
σθωτών (ΙΚΑ-ΕΤΕΑΜ). 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΣΟΥΦΛΙΑΣ ΔΗΜ. ΣΙΟΥΦΑΣ 

- ♦ - 

Αριθ, Φ22/ΟΙΚ. 464 (4) 

Αύξηση του ποσού της βασικής μηνιαίας σύνταξης λόγω γήρατος και 
αναπηρίας των δικαιούχων ασφαλισμένων του ΤΣΑ και των κατω- 
τάτων ορίων των συντάξεων του ίδιου Ταμείου. 

Ο ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 2 του άρθρου 33 του Ν. 1902/90 
(ΦΕΚ Α 138) «Ρύθμιση συνταξιοδοτικών και άλλων συναφών θεμά¬ 
των». 

2. Το Π.Δ. 359/91 (ΦΕΚ Α 127) «Διορισμός μελών της Κυβέρνη¬ 
σης και Υφυπουργών» και την Κοινή Απόφαση Υ 1540/18.9.91 (ΦΕΚ 
Β 754) «Ανάθεση αρμοδιοτήτων στον Υφυπουργό Υγείας, Πρόνοιας και 
Κοιν. Ασφαλίσεων». 

3. Το Π.Δ. 105/1988 (ΦΕΚ Α 46) «Οργανισμός της Γ ενικής Γ ραμ- 
ματείας Κοινωνικών Ασφαλίσεων». 

4. Τις διατάξεις του άρθρου 30 του Ν. 1027/80 (ΦΕΚ Α 49) όπως 
ισχύουν μετά την αντικατάστασή τους με το άρθρο 7 του Ν. 1275/82 
(ΦΕΚ Α 100) και τη συμπλήρωσή τους με τη παρ. 2 του άρθρου 43 του 
Ν. 1469/84 που αναφέρονται στην αναδρομικότητα των Διοικητικών 
πράξεων. 

5. Την 768/2.10.91 απόφαση του Δ.Σ. του ΤΣΑ, αποφασί¬ 
ζουμε: 

1. Από 1.4.92 το ποσό της βασικής μηνιαίας σύνταξης λόγω γήρα¬ 
τος ή αναπηρίας των δικαιούχων ασφαλισμένων του ΤΣΑ καθορίζεται 
σε δραχμές 40.500 που αντιστοιχεί σε 15 συντάξιμα έτη. 

2. Από 1.4.92 τα κατώτατα όρια των συντάξεων του ΤΣΑ καθορίζο¬ 
νται στις 44.250 δραχμές το μήνα για τις συντάξεις γήρατος και ανα¬ 
πηρίας και στις 35.600 δραχμές το μήνα για τις συντάξεις λόγω θανά¬ 
του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Απριλίου 1992 

Ο ΥΦΥΠΟΥΡΓΟΣ 

ΔΗΜ. ΣΙΟΥΦΑΣ 
-♦- 

Αριθ. 210/113 (5) 

Αναπροσαρμογή των παρεχομένων συντάξεων του Ταμείου Επικουρι¬ 
κής Ασφάλισης Πρόνοιας και Κοινής Διανομής Πωλητών Βενζίνης 
Αθηνών - Πειραιώς και Περιχώρων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/66 
(Α230). 

2. Τα άρθρα 23 παρ. 1 στοιχ. στ' και 24 παρ. 1 και παρ. 2 στοιχ. γ’ 
26 παρ. 1 στοιχ. δ’ του Ν. 1558/85 (Α 137). 

3. Την αριθ. πρωτ. Υ 1540/18.9.1991 Κοινή Απόφαση του Πρω¬ 
θυπουργού και του Υπουργού Υγείας, Πρόνοιας και Κοινωνικών Ασφα¬ 
λίσεων (Β 754). 

4. Τις διατάξεις του άρθρου 30 του Ν. 1027/80, όπως αυτό αντικα- 
ταστάθηκε με το άρθρο 7 του Ν. 1275/1982. 

5. Τη γνώμη του Δ.Σ. του Ταμείου που λήφθηκε στην 27η/ 
13.11.1991 συνεδρίασή του, αποφασίζουμε: 

1. α) Οι παρεχόμενες μέχρι 31.12.1991 πλήρεις οργανικές συντά¬ 
ξεις από το Ταμείο Επικουρικής Ασφάλισης Πρόνοιας και Κοινής Διάνο- 

μής Πωλητών Βενζίνης Αθηνών - Πειραιώς και Περιχώρων αυξάνονται 
κατά ποσοστό 11,3%, το μήνα. 

β) Ομοίως τα κατώτατα όρια συντάξεων, όπως αυτά διαμορφώθη¬ 
καν με την αριθμ. 210/254/25.2.91 Υπουργική Απόφαση, αυξάνο¬ 
νται μηνιαίως κατά το ποσοστό 11,3% εφόσον αντιστοιχούν σε πλήρεις 
οργανικές συντάξεις. 

γ) Τα μερίδια συντάξεων αυξάνονται, μηνιαίως κατά την αναλογία 
του ποσοστού αύξησης του 11,3% της πλήρους συντάξεως. 

2. Η αύξηση των συντάξεων αρχίζει από 1.1.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Απριλίου 1992 

ο ΥΦΥΠΟΥΡΓΟΙ 

ΔΗΜ. ΣίΟΥΦΑΣ 
- φ - 

Αριθ. ΤΠΠΟ/ΑΙΑΑΠ/Γ/455/18404 (6) 

Χαρακτηρισμός ως ιστορικού τόπου της νησίδας Λαζαρέτο 
στην Κέρκυρα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητικών Οργάνων» 
που δημοσιεύθηκε στο ΦΕΚ 137/Α'/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 
ε) Του Ν. 1943/91 «περί εκσυγχρονισμού της οργάνωσης και λει¬ 
τουργίας της Δημόσιας Διοίκησης, αναβάθμισης του προσωπικού της 
και τις άλλες συναφείς διατάξεις», που δημοσιεύθηκε στο ΦΕΚ 50/Α’/ 
11.4.91. 

2. Το Π.Δ. 161/26.4.84 (ΦΕΚ 54/Α'/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου. 

4. Την ομόφωνη γνωμοδότηση του Κεντρικού Συμβουλίου Νεωτέ- 
ρων Μνημείων με αριθμό 2/23.1.92, αποφασίζουμε: 

Χαρακτηρίζουμε ως ιστορικό τόπο που χρειάζεται ειδική κρατική 
προστασία σύμφωνα με τις διατάξεις του Ν. 1469/50 τη νησίδα Λαζα- 
ρέτα στην Κέρκυρα, διότι: 

α) Αποτελεί μνημείο ιατρικής ιστορίας με τη λειτουργία σε αυτήν του 
πρώτου Λοιμοκαθαρτηρίου στον Επτανησιακό χώρο. 

β) Αποτελεί μνημείο της Εθνικής Αντίστασης με τη δημιουργία από 
τους Ιταλούς στρατοπέδου συγκέντρωσης Ελλήνων πατριωτών κατά τα 
χρόνια της Ιταλικής Κατοχής της Κέρκυρας (1941-1943), και 
γ) Αποτελεί μνημείο Εθνικής Συμφιλίωσης στο χώρο που έπεσαν οι 
αγωνιστές της Εθνικής Αντίστασης (1946-1949). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Απριλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 
- φ - 

Αριθ. ΥΠΠΟ/ΔΙΛΑΠ/Γ/1097/8168 (7) 

Χαρακτηρισμός ως ιστορικού διατηρητέου μνημείου του παλαιού Σχο¬ 
λείου της Κοινότητας Λυσσαρέας Ν. Αρκαδίας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών Οργά¬ 
νων», που δημοσιεύθηκε στο ΦΕΚ 137/Α'/26.7.85. 

β) Του άρθρου 52 του Ν. 5351/1932 «περί Αρχαιοτήτων», 
γ) Του Ν. 1469/50 «περί προστασίας ειδικής κατηγορίας οικοδομη¬ 
μάτων και έργων τέχνης μεταγενεστέρων του 1830». 
δ) Του Π.Δ. 941/77 «περί Οργανισμού του ΥΠΠΕ». 


2. Το Π.Δ. 161/26.4.84 (ΦΕΚ 54/Α’/30.4.84) «περί ανακατανο¬ 
μής αρμοδιοτήτων των Υπουργείων ΥΠΠΕ-ΥΧΟΠ». 

3. Όλα τα στοιχεία του φακέλου. 

4. Την κατά πλειοψηφία γνωμοδότηση του Κεντρικού Συμβουλίου 
Νεωτέρων Μνημείων με αριθμό 8/12.3.92, αποφασίζουμε: 

Χαρακτηρίζουμε ως ιστορικό διατηρητέο μνημείο που χρειάζεται ει¬ 
δική κρατική προστασία σύμφωνα με τις διατάξεις του Ν. 1469/50, το 
παλαιό Σχολείο της Κοινότητας Λυσσαρέας Ν. Αρκαδίας, διότι αποτε¬ 
λεί αντιπροσωπευτικό δείγμα σχολικού κτιρίου, με συγκεκριμένη τυπο¬ 
λογία και είναι άμεσα συνδεδεμένο με τις μνήμες των κατοίκων της πε- 
ριοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Απριλίου 1992 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ - ΜΠΕΝΑΚΗ 

-φ- 

Αριθ. 8039/1/18γ (8) 

Προσωρινή αναστολή λειτουργίας του Αστυνομικού Σταθμού Πύργου 

του Αστυνομικού Τμήματος Πυθαγορείου της Αστυνομικής Διεύθυν¬ 
σης Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ 

Έχοντας υπόψη τις διατάξεις: 

1. Των άρθρων 8 παρ. 5 και 11 παρ. 4 και 6 του Ν. 1481/1984 
«Οργανισμός Υπουργείου Δημόσιας Τάξης (Α' 152), όπως το τελευταίο 
αντικαταστάθηκε με το άρθρο 1 παρ. 1 του Ν. 1590/1986 (Α’ 49). 

2. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείου Δημόσιας Τάξης» (Α' 51). 

3. Του άρθρου 1 Κεφ. Α' παρ. 54 και 56 της 7004/3/12ιβ από 
4.10.1989 απόφασης του Υπουργού Δημόσιας Τάξης «Μεταβίβαση 
αρμοδιοτήτων και του δικαιώματος υπογραφής «Με εντολή Υπουργού» 
στον Γ ενικό Γ ραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του Υπουργείου Δημό¬ 
σιας Τάξης» (Β' 671), αποφασίζουμε: 

1. Αναστέλλεται, προσωρινά, η λειτουργία του Αστυνομικού Σταθ¬ 
μού Πύργου, του Αστυνομικού Τμήματος Πυθαγορείου της Αστυνομι¬ 
κής Διεύθυνσης Σάμου, λόγω επικινδυνότητας, από άποψη στατικής - 
δομικής, του οικήματος στο οποίο στεγάζεται και μη εξεύρεσεως άλλου 
καταλλήλου στην Κοινότητα Πύργου και μέχρι εξευρέσεως καταλλήλου 
οικήματος, στην ως άνω Κοινότητα, για την επανεγκατάστασή του. 

2. Υπάγεται, προσωρινά, η τοπική αρμοδιότητα του Αστυνομικού 
Σταθμού Πύργου στο Αστυνομικό Τμήμα Πυθαγορείου της Αστυνομι¬ 
κής Διεύθυνσης Σάμου, στο οποίο και εντάσσεται προσωρινά το προσω¬ 
πικό, που υπηρετεί σήμερα στον Αστυνομικό Σταθμό Πύργου, καθώς 
και τα υλικοτεχνικά μέσα αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Απριλίου 1992 
Ο Γενικός Γραμματέας 
ΔΗΜΗΤΡΙΟΣ ΚΑΠΕΛΑΡΗΣ 

Αρίθ. 3131.2.4/92 (9) 

Ειδικός Κανονισμός Λιμένα Πειραιά αριθ. 175 «περί μέτρων τήρησης 
ωρών κοινής ησυχίας στην περιοχή Κεντρικού Λιμεναρχείου Πει¬ 
ραιά». 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 10 του Ν. 1940/91 (ΦΕΚ 40Α'/18.3.91) περί «Μο- 
νάδος Ειδικών Αποστολών Λιμενικού Σώματος», το οποίο αντικαθιστά 
το άρθρο 156 του Ν.Δ. 187/73 περί ΚΔΝΔ. 

2. Το σχέδιο του αριθμ. 175 Ειδικού Κανονισμού Λιμένα Πειραιά, 
που μας υποβλήθηκε με την αριθ. 3121/39/92/26.3.92 αναφορά της 
Λιμενικής Αρχής Πειραιά και επειδή, με τις παραπάνω διατάξεις ρυθμί¬ 
ζονται θέματα που κανονίζουν την εύρυθμη λειτουργία του λιμένος, απο¬ 
φασίζουμε: 

Άρθρο Μόνο 

α) Εγκρίνουμε τον παρακάτω αριθ. 175 Ειδικό Κανονισμό Λιμένα 
Πειραιά. 


ΚΑΝΟΝΙΣΜΟΣ ΛΙΜΕΝΑ ΠΕΙΡΑΙΑ ΑΡΙΘ. 175 
Περί μέτρων τήρησης ωρών κοινής ησυχίας στην περιοχή Κεντρικού Λι¬ 
μεναρχείου Πειραιά. 

Ο ΚΕΝΤΡΙΚΟΣ ΛΙΜΕΝΑΡΧΗΣ 
Έχοντας υπόψη: 

α. Τις διατάξεις του Ν.Δ. 444/70 «περί αρμοδιοτήτων ΑΣ και σχέ¬ 
σεων προς τις αρμοδιότητες των Σωμάτων Ασφαλείας» (ΦΕΚ 39/ 

Λ77°). 

β. Τις διατάξεις του από 9 Ιουνίου 1948 Β.Δ. Κωδικοποιηθέντος 
Νόμου 499/47 «περί πειθαρχικής εξουσίας των προϊσταμένων των Λι¬ 
μενικών Αρχών» (ΦΕΚ 162/Α’) συνδυαζόμενες με τα άρθρα 141-157 
του Ν.Δ. 187/1973 με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ 261/Α'/1973). 

γ. Το άρθρο 156 του Ν.Δ. 187/73 (ΦΕΚ 261Α’/73) περί ΚΔΝΔ, 
όπως αυτό αντικαταστάθηκε με το άρθρο 10 του Ν. 1940/91 (ΦΕΚ 
40/Α'/18.3.1991), περί «Μονάδας Ειδικών Αποστολών Λιμενικού 
Σώματος» (ΜΕΑ/ΛΣ) και άλλες διατάξεις περί αυτού». 

Άρθρο 1 
Όρια ισχύος 

Ο παρών Ειδικός Κανονισμός Λιμένα Πειραιά ισχύει στη χερσαία και 
θαλάσσια ζώνη του, στους λιμένες, στους όρμους κα στη θαλάσσια 
έκταση της περιοχής δικαιοδοσίας της Λιμενικής Αρχής Πειραιά, όπως 
αυτή καθορίζεται από τις κείμενες διατάξεις. 

Άρθρο 2 

Ώρες κοινής ησυχίας 

1. Οι ώρες κοινής ησυχίας καθορίζονται ως εξής: 

α. Κατά τη θερινή περίοδο από 15.00 έως 17.30 και από 23.00 έως 
07.00. 

β. Κατά τη χειμερινή περίοδο από 15.30 έως 17.30 και από 22.00 
έως 07.30. 

2. Ως θερινή περίοδος, για την εφαρμογή της παρούσας λογίζεται το 
χρονικό διάστημα από την 1 Απριλίου έως τις 30 Σεπτεμβρίου και ως 
χειμερινή το χρονικό διάστημα από την 1 Οκτωβρίου έως τις 31 Μαρ¬ 
τίου. 

Άρθρο 3 

Γενικές απαγορεύσεις και υποχρεώσεις 

I. Κατά τις ώρες κοινής ησυχίας απαγορεύονται: 

α. Οι εργασίες που δημιουργούν θόρυβο ή με άλλο τρόπο διαταράσ- 
σουν την ησυχία των περίοικων. 

β. Τα τραγούδια, οι φωνασκίες, η χρήση μουσικών οργάνων, η λει¬ 


τουργία ραδιοφώνων, μαγνητοφώνων και τηλεοράσεων στους δρόμους, 
πλατείες και δημόσιους γενικά χώρους κατοικημένων περιοχών, καθώς 
και μέσα στα οχήματα μεταφοράς του κοινού. 

γ. Η λειτουργία κάθε μουσικού οργάνου ή συσκευής ραδιοφώνου, μα¬ 
γνητοφώνου ή τηλεόρασης σε υψηλή ένταση, οι φωνασκίες, οι θορυβώ¬ 
δεις χοροί και κάθε άλλη θορυβώδης εκδήλωση σε κατοικίες ή άλλους 
ιδιωτικούς χώρου. 

δ. Τα θορυβώδη παίγνια σε καφενεία, σφαιριστήρια ή άλλα δημόσια 
κέντρα, καθώς και οι φωνασκίες και συζητήσεις σε υψηλό τόνο των θα- 
μώνων των κέντρων αυτών. 

ε. Τα παιχνίδια στους δρόμους, τις πλατείες και γενικά στους κοινό¬ 
χρηστους χώρους. Ειδικότερα το ποδόσφαιρο και άλλα παιχνίδια, που 
προκαλούν θόρυβο και ενόχληση σε τρίτους, απαγορεύονται στους δρό¬ 
μους και πλατείες όλες τις ώρες του 24ώρου. 

στ. Οι θορυβώδεις συζητήσεις και διαπληκτισμοί σε σταθμούς αυτο¬ 
κινήτων (λεωφορείων, ΤΑΧΙ κ.λπ.), η φόρτωση ή εκφόρτωση εμπορευ¬ 
μάτων σε ή από φορτηγά αυτοκίνητα, που διαταράσσει την ησυχία των 
περίοικων, καθώς και η θορυβώδης λειτουργία της μηχανής τροχοφό¬ 
ρου, το οποίο είναι σε στάση. 

ζ. Η χρήση σειρήνων ή άλλων ηχητικών οργάνων συστημάτων 
ασφαλείας χωρίς να συντρέχει λόγος έκτακτης ανάγκης. 

2. Οι ιδιοκτήτες ή διευθυντές εργοστασίων, εργαστηρίων, δημοσίων 
κέντρων και λοιπών επιχειρήσεων υποχρεούνται όπως, με μηχανικά ή 
άλλα πρόσφορα τεχνικά μέσα (ηχομόνωση κ.λπ.), περιστέλλουν σε ελά¬ 
χιστο δυνατό όριο τον θόρυβο που προκαλείται από τη λειτουργία αυ¬ 
τών. 

Την ίδια υποχρέωση έχουν και οι ιδιοκτήτες οικιών, όταν από τη λει¬ 
τουργία των εγκαταστάσεων θέρμανσης, κλιματισμού ή άλλων μηχανη¬ 
μάτων προκαλείται θόρυβος, από τον οποίο διαταράσσεται η ησυχία 
των περίοικων. 

3. Σε εξαιρετικές περιπτώσεις έκτακτης ανάγκης, που δεν επιδέχο¬ 
νται αναβολή, με ειδική αιτιολογημένη άδεια του ΚΛΠ/Διοικητή Λιμε¬ 
νικής Αστυνομίας, μπορεί να επιτραπεί, κατά τις ώρες κοινής ησυχίας, η 
εκτέλεση εργασίας, ιδίως κοινής ωφέλειας, που προκαλεί θόρυβο. 

Άρθρο 4 

Απαγορεύσεις σε δημόσια κέντρα 

1. Απαγορεύονται σε δημόσια κέντρα (καφενεία, ζαχαροπλαστεία, 
μπαρ, ταβέρνες κ.λπ.), τα τραγούδια, οι απαγγελίες και η λειτουργία 
κάθε είδους μουσικών οργάνων, ηλεκτροφώνων, ραδιοφώνων, τηλεορά¬ 
σεων κ.λπ. χωρίς άδεια του αρμόδιου Λιμενικού Τμήματος. Στην απα¬ 
γόρευση αυτή δεν εμπίπτουν τα κέντρα διασκέδασης. 

2. Άδεια λειτουργίας μουσικών οργάνων χορηγείται εφόσον δεν δια- 
ταράσσεται η ησυχία των περίοικων. Στην άδεια καθορίζεται η διάρ¬ 
κεια, το είδος (πνευστά, έγχορδα, ραδιόφωνα, μαγνητόφωνα κ.λπ.), ο 
αριθμός των μουσικών οργάνων και η θέση τοποθέτησης αυτών. Ειδι¬ 
κότερα τα ηλετρόφωνα, τα ηχεία και οι ορχήστρες πρέπει να τοποθετού¬ 
νται και να λειτουργούν στο βάθος των καταστημάτων και σε χαμηλή 
ένταση. 

3. Η ανωτέρω άδεια χορηγείται κατ’ αρχήν μέχρι της 22.00’ ώρας 
την χειμερινή περίοδο και της 23.00' ώρας τη θερινή και μπορεί να πα- 
ραταθεί ύστερα από αίτηση των ενδιαφερομένων, ανάλογα με το είδος 
των μουσικών οργάνων και τη θέση του κέντρου σε σχέση με τους γύρω 
κατοικημένους χώρους, για τα κέντρα που λειτουργούν σε κλειστό χώρο 
μέχρι της 03.00 - ώρας και για τα κέντρα που λειτουργούν σε ανοιχτό 
χώρο μέχρι της 22.00' ώρας, με την προϋπόθεση ότι δεν διαταράσσεται 
η ησυχία των περίοικων. 

4. Σε όλες τις ανωτέρω περιπτώσεις η ένταση των μουσικών οργά¬ 
νων πρέπει να είναι χαμηλή, ανάλογα με το χώρο, ώστε να δημιουργεί- 
ται ευχάριστη ατμόσφαιρα στο κατάστημα. 

5. Σε περίπτωση απορριπτικής απόφασης για χορήγηση άδειας μου¬ 
σικών οργάνων, επιτρέπεται η προσφυγή στον Διοικητή Λιμενικής 
Αστυνομίας ΚΛΠ, ο οποίος αποφαίνεται οριστικά για τη χορήγηση ή 
όχι αυτής. 

6. α. Η άδεια μουσικών οργάνων μπορεί να αφαιρεθεί με απόφαση 
του Διοικητή του οικείου Λιμενικού Τμήματος που την εξέδωσε, ύστερα 
από οριστική καταδικαστική απόφαση για παράβαση των διατάξεων 

για την κοινή ησυχία. 

β. Κατά της απόφασης αφαίρεσης επιτρέπεται η άσκηση προσφυγής 
ενώπιον του Διοικητή Λιμενικής Αστυνομίας του ΚΛΠ μέσα σε αποκλει¬ 
στική προθεσμία πέντε (5) ημερών από την κοινοποίησή της. Η κατά¬ 
θεση της προσφυγής γίνεται στη Λιμενική Αρχή που εξέδωσε την από¬ 
φαση, η οποία την υποβάλλει στο Κ.Λ./ΠΕΙΡΑΙΑ/Δ/ΝΣΗ ΛΙΜ. ΑΣΤ. 

γ. Η άσκηση εμπρόθεσμης προσφυγής αναστέλλει την εκτέλεση της 
προσβαλλόμενης πράξης, μέχρι την έκδοση οριστικής απόφασης επί της 
προσφυγής. 

7. Επιτρέπεται στα καταστήματα πωλήσεως ειδών μουσικής η λει¬ 
τουργία μουσικών οργάνων στο βάθος του καταστήματος και σε χα¬ 
μηλή ένταση κατά τις ώρες λειτουργίας αυτών. 

Άρθρο 5 

Για τη χορήγηση άδειας χρήσης μουσικών οργάνων κ.λπ. μέσων 
απαιτείται η κατάθεση των κατωτέρω δικαιολογητικών στο οικείο Λι¬ 
μενικό Τμήμα: 

α) Αίτησης του υπευθύνου, β) φωτογραφιών του δύο (2), γ) φωτοα¬ 
ντίγραφο της άδειας λειτουργίας του καταστήματος, δ) βεβαίωση της 
Υγειονομικής Υπηρεσίας ότι έγινε ηχομέτρηση και μπορεί να χορηγηθεί 
η άδεια, ε) Γραπτή άδεια της «ΑΕΠΙ - ΕΛΛΗΝΙΚΗ ΕΤΑΙΡΕΙΑ ΠΡΟΣ 
ΠΡΟΣΤΑΣΙΑ ΤΗΣ ΠΝΕΥΜΑΤΙΚΗΣ ΙΔΙΟΚΤΗΣΙΑΣ». 

Άρθρο 6 

Υπεύθυνοι Δημοσίων Κέντρων 

Υπεύθυνοι τήρησης των ανωτέρω οριζομένων είναι εκείνοι στο όνομα 
των οποίων έχει εκδοθεί η άδεια λειτουργίας του Κέντρου και οφείλουν 
να συμμορφώνονται προς τις ισχύουσες κάθε φορά σχετικές διατάξεις 
και προς τις οδηγίες και υποδείξεις των αρμοδίων Λιμενικών Οργά¬ 
νων». 

Άρθρο 7 

Κατοικίδια ζώα ή πτηνά 

Οι κάτοχοι κατοικίδων ζώων ή πτηνών υποχρεούνται όπως λαμβά¬ 
νουν κάθε πρόσφορο μέτρο, ώστε αυτά να μην διαταράσσουν με οποιον- 
δήποτε τρόπο την ησυχία των περίοικων. Σε περίπτωση διατάραξης της 
ησυχίας των περίοικων εφαρμόζονται οι διατάξεις του άρθρου 17 της 
Υγειονομικής Διάταξης Α1β/8181/86 (ΦΕΚ 57/Β’/5.2.87), όπως 
αντικαταστάθηκε με την Υγειονομική Διάταξη Αΐβ/ΟΙΚ. 7684/ 
30.7.87 (ΦΕΚ 457/Β"). 

Άρθρο 8 

Στην περιοχή του Λιμένα απαγορεύεται η χρήση των εξωτερικών με- 
γαφώνων των πλοίων χωρίς λόγο. Εν ανάγκη επιτρέπεται η μετρια¬ 
σμένη χρήση αυτών εφόσον αυτή αποσκοπεί να παράσχει οδηγίες προς 
τους επιβάτες. 

Τα πλοία και ιδίως τα ρυμουλκά κατά τα ανωτέρω χρονικά διαστή¬ 
ματα και μόνο εφόσον λόγοι της μεταξύ των συνεννόησης το επιβάλλουν 
δύνανται να κάνουν χρήση ηχητικών οργάνων (συρικτρών ή σειρήνων) 
πλην εις πολύ μετριασμένο τόνο. 

Η φόρτωση, η εκφόρτωση ή η μετακίνηση βαρελιών κενών στα ανω¬ 
τέρω χρονικά διαστήματα απαγορεύεται εφόσον οι εργασίες αυτές μπο¬ 
ρούν να γίνουν σε άλλη ώρα χωρίς συνέπειες καθυστερήσεις του από¬ 
πλου του πλοίου ή επιβάρυνσης με πρόσθετα έξοδα του φορτίου αυτού. 

Κατά τα ανωτέρω χρονικά διαστήματα απαγορεύεται γενικά κάθε 
θόρυβος προκαλούμενος άνευ αποχρώντος λόγου. 

Άρθρο 9 

Κυρώσεις 

Οι παραβάτες του παρόντος Κανονισμού, του οποίου η ισχύς αρχίζει 
από τη δημοσίευσή του στην Εφημερίδα της Κυβερνήσεως και η εκτέ¬ 
λεσή του ανατίθεται στα Λιμενικά Όργανα, ανεξάρτητα από τις συντρέ- 
χουσες ποινικές ή αστικές ευθύνες κατά την ισχύουσα Νομοθεσία, υπό- 
κεινται στις κυρώσεις του άρθρου 157 του Ν.Δ. 187/1973 (ΦΕΚ 261 
Α'/3.10.1973), με το οποίο κυρώθηκε ο Κώδικας Δημοσίου Ναυτικού 
Δικαίου, όπως τροποποιήθηκε με το Π.Δ. 207/1985 (ΦΕΚ 76Α - / 
3.5.1985). 


Άρθρο 10 

Καταργούμενες διατάξεις 

Από την έναρξη της ισχύος των διατάξεων του παρόντος Κανονισμού 
καταργείται το Παράρτημα Κανονισμού Λιμένα Πειραιά με αρ. 23/ 
1955 (ΦΕΚ 38Β’/1956) καθώς και άλλη διάταξη που είναι αντίθετη 
με τις διατάξεις του παρόντος Κανονισμού. 

Πειραιάς, 23 Μαρτίου 1992 

Ο Κεντρικός Λιμενάρχης Πειραιά 
Πλοίαρχος Λ.Σ. ΠΑΝ. ΔΑΒΑΚΗΣ 

β) Ορίζουμε ημερομηνία έναρξης ισχύος αυτού από την ημέρα δημο¬ 
σίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 13 Απριλίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 

-♦- 

Αριθ. Α.9725 (10) 

Συγκρότηση Λιμενικής Επιτροπής Πατρών. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Κώδικα περί λιμένων και Λιμενικών Επιτροπών 
(Β.Δ. 14/19.1.39, ΦΕΚ 24/Α'/1939). 

2. Τις διατάξεις του Ν. 3200/55 «περί διοικητικής αποκ/σης». 

3. Τις διατάξεις του Ν. 532/70 «περί συμπλήρωσης των διατάξεων 
περί διοικητικής αποκέντρωσης». 

4. Τις διατάξεις της κοινής απόφασης των Υπουργών Προεδρίας της 
Κυβέρνησης, Συντονισμού, Εμπορικής Ναυτιλίας και Οικονομικών αρ. 
44557/1915/29.11.78 «περί καθορισμού συνθέσεως των Λιμενικών 
Επιτροπών των Λιμενικών Ταμείων». 

5. Την αρ. 44557/γ/1663/5.11.87 διαταγή του Υπουργείου 
Εμπορικής Ναυτιλίας «περί συγκρότησης των Λιμενικών Επιτροπών 
για την τριετία 1988-1990». 

6. Το αρ. 4121.9/22/90 Κ.Α. Υπουργών Προεδρίας της Κυβέρνη¬ 
σης και Εμπορικής Ναυτιλίας (ΦΕΚ 811 Β/28.11.90) «περί επανακα¬ 
θορισμού της σύνθεσης των Λιμενικών Επιτροπών των Λιμενικών Τα¬ 
μείων». 

7. Τις προτάσεις των σχετικών φορέων. 

8. Το γεγονός ότι η αριθ. 21128/17.6.90 απόφασή μοις έληξε. 

9. Το αρ. ΟΠ 241210/3-92 έγγραφο του Υπ. Εμπορικής Ναυτι¬ 
λίας, αποφασίζουμε: 

Συγκροτούμε τη Λιμενική Επιτροπή Πατρών, για την τριετία 
1991-1993 από τους κατωτέρω: 

1. Κεντρικό Λιμενάρχη Πατρών. 

2. Διευθυντή Αου Τελωνείου Πατρών. 

3. Παναγιώτη Θ. Γεωργαντά, ως εκπρόσωπο της Διοικήσεως. 

4. Γεώργιο Καραζιέρη, έμπορο, ως εκπρόσωπο της ΤΕΔΚ, με ανα¬ 
πληρωτή τον Γεώργιο Ελευθεριάδη, συνταξιούχο εφοριακό. 

5. Χαράλαμπο Σταματόπουλο, ως εκπρόσωπο του Επιμελητηρίου 
Αχαΐας, με αναπληρωτή τον Σπυρίδωνα Αποστολίδη. 

6. Θεοφάνη Νιάρο, ως εκπρόσωπο του Εργατοΰπαλληλικού Κέντρου 
Πατρών, με αναπληρωτή τον Χρήστο Γιωτόπουλο. 

7. Γεώργιο Τελώνη, ως εκπρόσωπο του Συλλόγου Ναυτικών Πρα¬ 
κτόρων, με αναπληρωτή τον Παν. Σωτηρόπουλο. 

8. Γεώργιο Λαδόπουλο, πολ. μηχανικό, με αναπληρωτή του τον Λε¬ 
ωνίδα Καρκούλια, δικηγόρο. 

9. Γεωργία Πέττα - Καρβέλη σύζ. Αθανασίου, αρχιτ. μηχανικό με 
αναπληρωτή της τον Σωτήριο Μαμμάση, πολ. μηχανικό. 

Τα υπό στοιχεία 1 και 2 μέλη αναπληρούνται από τους νόμιμους ανα¬ 
πληρωτές τους. 

Αντιπρόεδρο της Λιμενικής Επιτροπής Πατρών, ορίζουμε τον Κε¬ 
ντρικό Λιμενάρχη Πατρών. 

Οι ανωτέρω θα συνέλθουν, ύστερα από πρόσκληση του Αντιπροέδρου 
της Λιμενικής Επιτροπής Γιατρών, για την εκλογή του Προέδρου αυ¬ 
τής, σύμφωνα με τις διατάξεις του άρθρου 7 του Κώδικα περί λιμένων 
και Λιμενικών Ταμείων (Β.Δ. 14/19.1.39). 

Η θητεία της παραπάνω επιτροπής λήγει την 31.12.1993 και αρχί¬ 
ζει από της κοινοποιήσεώς της, σύμφωνα με τις διατάξεις του άρθρου 
37 του Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήαεως. 

Πάτρα, 15 Απριλίου 1992 

Ο Νομάρχης 
ΝΙΚΟΣ ΤΑΓΑΡΗΣ 

-♦- 

Αριθ. 10571 (11) 

Διάλυση του Συνδέσμου Καθαριότητας και βοθρολυμμάτων Ακράτας, 
Πλατάνου, Παραλίας Πλατάνου Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Την αριθ. Α.33446/18.11.81 απόφασή μας, που δημοσιεύθηκε 
στο ΦΕΚ 719/Β'/17.11.81, περί σύστασης του Συνδέσμου Καθαριό¬ 
τητας και βοθρολυμμάτων Ακράτας, Κραθίου, Συλιβαινιώτικων, Πο- 
ροβίτσας, Παραλίας Πλατάνου, Πλατάνου, η θητεία του οποίου έληγε 
με βάση την απόφασή μας αυτή την 31.12.1991. 

2. Την αριθ. 1/92 απόφαση του Διοικητικού Συμβουλίου του πιο 
πάνω Συνδέσμου, περί διάλυσης αυτού, λόγω παρόδου της θητείας αυ¬ 
τού, σύμφωνα με τη συντακτική πράξη, μετά την 31.12.1991. 

3. Τις διατάξεις του άρθρου 195 του Π.Δ. 323/89, αποφασίζουμε: 

Διαπιστώνουμε ότι νόμιμα λήφθηκε η αριθ. 1 /92 απόφαση του Διοι¬ 
κητικού Συμβουλίου του Συνδέσμου Καθαριότητας και βοθρολυμμάτων 
Ακράτας, Κραθίου, Συλιβαινιώτικων. Ποροβίτσας, Παραλίας Πλατά¬ 
νου, Πλατάνου, μόνο για την παράγραφο αυτής, που αναφέρεται στη 
διάλυση του Συνδέσμου αυτού, επειδή έληξε την 31.12.1991, το χρο¬ 
νικό διάστημα για το οποίο είχε συσταθεί ο Σύνδεσμος αυτός. 

Η απόφαση αυτή να δημοσιευθεί στην Εφημερίδα της Κυβερνήαεως. 

Πάτρα, 15 Απριλίου 1992 

Ο Νομάρχης 
ΝΙΚΟΣ ΤΑΓΑΡΗΣ 

- ♦- 

Αριθ, 4229 (12) 

Μεταβίβαση οικοπέδων κατά κυριότητα στην Κοινότητα Άνω Καμή¬ 
λας Ν. Σερρών. 

Ο ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως», όπως συμπληρώθηκαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2. Το Β.Δ. αριθ. 709/70 «περί καθορισμού των διατηρουμένων υπέρ 
του Υπουργού και των Περιφερειακών Αρχών διανομαρχιακού επιπέ¬ 
δου αρμοδιοτήτων επί θεμάτων του Υπουργείου Γεωργίας». 

3. Το Β.Δ. αριθ. 347/71 «περί των παρά ταις Περιφερειακαίς Υπη- 
ρεσίαις του Υπουργείου Εθνικής Οικονομίας επί θεμάτων Γεωργίας 
Συμβουλίων». 

4. Την υπ’ αριθ. ΕΣ/1533/23.2.90 απόφασή μας, με την οποία 
ανατέθηκαν στο Δ/ντή Γεωργίας ορισμένα από τα καθήκοντά μας. 

5. Τις διατάξεις του άρθρου 164 του Αγροτικού Κώδικα. 

6. Το υπ’ αριθ. 235/13.3.92 έγγραφο της Κοινότητας Άνω Καμή¬ 
λας, με το οποίο ζητάει τη μεταβίβαση κατά κυριότητα στην Κοινότητα, 
των υπ’ αριθ. 196, 198 και 172 οικοπέδων για τη δημιουργία κοινω¬ 
φελών έργων. 

Επειδή τ’ ανωτέρω οικόπεδα, βρίσκονται σε κεντρικό σημείο του 
Συν/σμού και προσφέρονται για δημιουργία κοινωφελών έργων, μάλι¬ 
στα δε στα υπ’ αριθ. 196 και 198 οικόπεδα, τα οποία είναι συνεχόμενα, 


η Κοινότητα προγραμμάτισε την ανέγερση Κοινοτικού Καταστήματος 
και λοιπών βοηθητικών χώρων, κρίνουμε ότι πρέπει να μεταβιβασθούν 
κατά κυριότητα σ’ αυτή, χωρίς την υποχρέωση καταβολής τιμήματος, 
αποφασίζουμε: 

Μεταβιβάζουμε κατά πλήρη νομή, χρήση και κυριότητα στην Κοινό¬ 
τητα Άνω Καμήλας, χωρίς την υποχρέωση καταβολής τιμήματος ή 
άλλης αποζημίωσης, τα κατωτέρω οικόπεδα. 

1. Υπ’ αριθ. 196 οικόπεδο Ο.Τ. 31 έκτασης 1.235 τ.μ. Πάρκο κοινό 

2. » » 198 » » 31 » 1.354 » Διαθέσιμο 

3. » » 172 » » 28 » 1.105 » 

Η παρούσα απόφαση επέχει θέση οριστικού τίτλου κυριότητας, η 
οποία μεταγράφεται στα οικεία βιβλία του Υποθηκοφύλακα, με την φρο¬ 
ντίδα της Κοινότητας και μετά τη δημοσίευσή της, στην Εφημερίδα της 
Κυβερνήαεως. 

Η απόφαση αυτή να δημοσιευθεί στην Εφημερίδα της Κυβερνήαεως. 

Σέρρες, 10 Απριλίου 1992 

Με εντολή Νομάρχη 
Η Διευθύντρια Γεωργίας 

I. ΓΑΒΡΙΗΛΙΔΟΥ 

- 4 - 

Αριθ. 5795 (13) 

Μεταβίβαση κυριότητας διαθεσίμων οικοπέδων στην Κοινότητα Μαυ- 
ροθαλάσσης Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των άρθρων 1 και 5 του Νόμου 3200/55 «περί διοι¬ 
κητικής αποκεντρώσεως», όπως συμπληρώθηκαν με τις διατάξεις των 
άρθρων 1 και 4 του Ν.Δ. 532/70 «περί συμπληρώσεως των διατάξεων 
περί διοικητικής αποκεντρώσεως». 

2. Το Β.Δ. αριθ. 709/70 «περί καθορισμού των διατηρουμένων υπέρ 
του Υπουργού και των Περιφερειακών Αρχών διανομαρχιακού επιπέ¬ 
δου αρμοδιοτήτων επί θεμάτων του Υπουργείου Γεωργίας». 

3. Το Β.Δ. αριθ. 347/71 «περί των παρά ταις Περιφερειακαίς Υπη- 
ρεσίαις του Υπουργείου Εθνικής Οικονομίας επί θεμάτων Γεωργίας 
Συμβουλίων». 

4. Τις διατάξεις του άρθρου 164 του Αγροτικού Κώδικα. 

5. Την αριθμ. ΕΣ/1533/90 απόφασή μας, με την οποία μεταβιβά¬ 
ζονται ορισμένα από τα καθήκοντά μας στο Δ/ντή Γεωργίας. 

6. Το αριθμ. 337/6.4.92 έγγραφο της Κοινότητας Μαυροθαλάσ- 
σης, με το οποίο μας ζητάει να της μεταβιβάσουμε την κυριότητα των 
αριθμ. 598 και 675 οικοπέδων διαθεσίμων εκτάσεων αντίστοιχα 0497 
και 1935 μ.τ. διανομών 1953 και 1976 ετών, για κοινοφελείς σκο¬ 
πούς, αποφασίζουμε: 

Μεταβιβάζουμε κατά κυριότητα στην Κοινότητα Μαυροθαλάσσης, 
τα αριθ. 598 και 675 οικόπεδα διαθέσιμα (675 κατεχόμενο) εκτάσεων 
αντίστοιχα 0497 και 1935 μ.τ. διανομών 1953 και 1976 ετών για να 
τα χρησιμοποιήσει για κοινωφελείς σκοπούς. 

Σε περίπτωση που δεν εκπληρωθεί ο σκοπός της μεταβίβασης, θα 
ανακληθεί η παρούσα. 

Η απόφαση αυτή να δημοσιευθεί στην Εφημερίδα της Κυβερνήσειυς. 

Σέρρες, 16 Απριλίου 1992 

Με εντολή Νομάρχη 
Η Διευθύντρια Γεωργίας κ.α.α. 

ΙΩΑΝΝΗΣ ΛΩΡΙΔΑΣ 

- 4 - 

Αριθ, 4505 (14) 

Σύσταση στο Δήμο Γαλαξιδίου Ν. Φωκίδας ίδιου νομικού προσώπου με 
το όνομα «Ωδείο Γαλαξιδίου». 

Ο ΝΟΜΑΡΧΗΣ ΦΩΚΙΔΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοινοτικού Κώ¬ 
δικα. 


ΕΦΗΜΕΡΙΕ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


3107 


2. Την 34/92 απόφαση του Δημοτικού Συμβουλίου Γαλαξιδίου, 
αποφασίζουμε: 

1. Συνιστούμε στο Δήμο Γαλαξιδίου ίδιο νομικό πρόσωπο με την 
επωνυμία «Ωδείο Γαλαξιδίου». 

2. Σκοπός του νομικού προσώπου είναι: 

- Η καλλιέργεια και η ανάπτυξη της ενόργανης φωνητικής μουσικής 
και θεωρίας. 

- Η παροχή ψυχαγωγίας στους δημότες με τη δημιουργία χορωδίας 
και εκκλησιαστικής χορωδίας. 

- Η εξυπηρέτηση του Δήμου Γαλαξιδίου κατά τις επίσημες εορταστι¬ 
κές εκδηλώσεις και η άριστη διεξαγωγή των θρησκευτικών, εθνικών 
και τοπικών εορτών. 

3. Το νομικό πρόσωπο διοικείται από πενταμελές Διοικητικό Συμ¬ 
βούλιο που αποτελείται: 

α. Από τον εκάστοτε Δήμαρχο Γαλαξιδίου, ως Πρόεδρο. 

β.-γ) Από δύο (2) δημοτικούς συμβούλους Γαλαξιδίου. 

δ. Από έναν (1) εκπρόσωπο πολιτιστικού φορέα. 

ε. Από τον εκάστοτε Πρόεδρο της Μαθητικής Κοινότητας του Λυ¬ 
κείου Γαλαξιδίου. 

Οι δημοτικοί σύμβουλοι ορίζονται με απόφαση του Δημοτικού Συμ¬ 
βουλίου Γαλαξιδίου και οι εκπρόσωποι των φορέων ορίζονται με αποφά¬ 
σεις των Δ.Σ. των φορέων αυτών. 

4. Η θητεία των μελών του Διοικητικού Συμβουλίου του νομικού 
προσώπου ακολουθεί τη δημοτική περίοδο. Το Δ.Σ. συγκροτείται με 
απόφαση του Δημ. Συμβουλίου Γαλαξιδίου που έπειτα εκλέγει Αντιπρό¬ 
εδρο. Χρέη Γραμματέα του Δ.Σ. θα εκτελεί ή ένα από τα μέλη του, που 


ορίζεται με απόφασή του ή άλλο πρόσωπο που επίσης ορίζεται με από¬ 
φαση του Διοικ. Συμβουλίου. 

5. Για τη λειτουργία του Διοικητικού Συμβουλίου του νομικού προ¬ 
σώπου ισχύουν ότι ισχύει για τη λειτουργία των συλλογικών οργάνων 
των ΟΤΑ. 

6. Μπορεί το Δ.Σ. να συγκροτεί επιτροπές στις οποίες να μετέχουν 
και ιδιώτες μη μέλη του με σκοπό να φροντίζουν για ορισμένους τομείς 
δραστηριότητας του. Οι επιτροπές αυτές θα ασκούν αρμοδιότητες που 
θα παρέχει το Δ.Σ. 

7. Πόροι του νομικού προσώπου είναι: 

α) Η ετήσια επιχορήγηση του Δήμου Γαλαξιδίου. 

β) Κάθε κρατική παροχή ή άλλη νόμιμη πρόσοδος. 

γ) Πάσης φύσεως συνδρομές, εισφορές, δωρεές, κληρονομιές και 
κληροδοσίες. 

δ) Οι εισπράξεις από το αντίτιμο των παρεχομένων υπο του νομικού 
προσώπου πραγμάτων ή υπηρεσιών. 

ε) Πρόσοδοι εκ της ιδίας αυτού περιουσίας. 

8. Το Νομικό Πρόσωπο εκπροσωπείται ενώπιον των δικαστηρίων 
και πάσης αρχής απ’ τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο του εν λόγω συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Άμφισσα, 16 Απριλίου 1992 

Ο Νομάρχης 
ΔΗΜ. ΚΟΝΙΣΤΗΣ 



_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ οτην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. 

κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α’ 

Δρχ. 

13.000 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

β) » » 

» 

Β 

» 

23.000 

» 

1.150 

γ) » » 

» 

Γ’ 

» 

7.000 

» 

350 

6) » » 

» 

Δ' 

» 

22.000 

» 

1.100 

ε) » » 

» 

Αναπτυξιακών Πράξεων 

» 

15.000 

» 

750 

στ) » » 

» 

Ν.Π.Δ.Δ. 

» 

7.000 

» 

350 

ζ) » » 

» 

ΠΑΡΑΡΤΗΜΑ 

» 

4.000 

» 

200 

η) » » 

» 

Δελτ. Εμπ.& Βιομ. Ιδ. 

» 

7.000 

» 

350 

θ) » » 

» 

Αν. Ειδικού Δικαστηρίου 

» 

2.000 

» 

100 

ι) » » 

» 

Α.Ε. & Ε.Π.Ε. 

» 

50.000 

» 

2.500 

ια) Για όλα τα Τεύχη 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















